COM7 สินค้าไอทีพารวย
ความเคลื่อนไหวในมุมของธุรกิจ ล่าสุด COM7 ได้รับการแต่งตั้งเป็นตัวแทนจำหน่ายผลิตภัณฑ์ Alibaba Cloud ผู้ให้บริการคลาวด์ระดับแนวหน้าในภูมิภาคเอเชีย-แปซิฟิก
ความเคลื่อนไหวในมุมของธุรกิจ ล่าสุด COM7 ได้รับการแต่งตั้งเป็นตัวแทนจำหน่ายผลิตภัณฑ์ Alibaba Cloud ผู้ให้บริการคลาวด์ระดับแนวหน้า
31 ก.ค. 2565

คุณค่าบริษัท
ธุรกิจค้าปลีกสินค้าไอทีน่าจะเป็นหนึ่งในไม่กี่ธุรกิจที่เติบโตแรงในยุคโควิด รับสองแรงหนุน จากการตอบโจทย์การทำงานจากที่บ้านและการเข้าสู่แพลตฟอร์มออนไลน์ สะท้อนได้จากผลประกอบการของบริษัท คอมเซเว่น จำกัด (มหาชน) หรือ COM7 ซึ่งทำธุรกิจขายสินค้าไอที สมาร์ตโฟน และสมาร์ตดีไวซ์ ที่ในช่วง 2 ปีที่ผ่านมา เติบโตก้าวกระโดดสวนวิกฤตโควิด
ขณะที่ ไตรมาส 1/2565 ยังเติบโตต่อเนื่อง จากกำไรสุทธิ 783 ล้านบาท เพิ่มขึ้น 38.5% จากไตรมาส 1/2564 ที่มีกำไรสุทธิ 565 ล้านบาท และมีรายได้จากการขายและการให้บริการ 14,645 ล้านบาท เพิ่มขึ้น 22.4% จากไตรมาส 1/2564 ที่มีรายได้จากการขายและการให้บริการ 11,963 ล้านบาท
ส่วนไตรมาส 2/2565 ถูกมองว่าจะโตได้ต่อ โดยบล.เคจีไอ ประเมินกําไรสุทธิของ COM7 ในไตรมาส 2/2565 จะอยู่ที่ 787 ล้านบาท เพิ่มขึ้น 34% จากช่วงเดียวกันของปีก่อน โดยคาดยอดขายจะอยู่ที่ 1.38 หมื่นล้านบาท เพิ่มขึ้น 19% จากช่วงเดียวกันของปีก่อน หลัก ๆ มาจาก 1) การขยายสาขาร้าน (เพิ่มขึ้น 17% จาก 920 ร้าน ในไตรมาส 1/2564 เป็น 1,076 ร้าน ในไตรมาส 1/2565) 2) ฐานที่ตํ่าจากการใช้มาตรการล็อกดาวน์ในไตรมาส 2/2564 (ประมาณ 50% ของสาขาร้านทั้งหมดต้องดำเนินการตามมาตรการล็อกดาวน์) และ 3) ปัญหาสินค้าขาดแคลนคลี่คลายลงไป
ขณะที่ ความเคลื่อนไหวในมุมของธุรกิจ ล่าสุด COM7 ได้รับการแต่งตั้งเป็นตัวแทนจำหน่ายผลิตภัณฑ์ Alibaba Cloud ผู้ให้บริการคลาวด์ระดับแนวหน้าในภูมิภาคเอเชีย-แปซิฟิก เพื่อขยายเข้ามายังตลาดที่กำลังเติบโตมากขึ้นในประเทศไทย รับการมาของโลกในยุคดิจิทัล โดย COM7 ในฐานะหนึ่งในพันธมิตรของ Alibaba Cloud จะทำการตลาดและจัดจำหน่ายผลิตภัณฑ์ Alibaba Cloud ให้กับทุกภาคอุตสาหกรรม ซึ่งจะทำให้ COM7 มีประเภทสินค้าและบริการที่ครอบคลุมมากขึ้น ช่วยหนุนการเติบโตในระยะยาว
ด้านผู้บริหารมั่นใจ ปีนี้รายได้เติบโต 20% ได้รับปัจจัยหนุนหลักจากยอดขายสาขาเดิมที่มีการเติบโต จากความต้องการสินค้าไอทีและเทคโนโลยีมีแนวโน้มเติบโตอย่างต่อเนื่อง
สำหรับการประเมินมูลค่า (Valuation) ปัจจุบันราคาหุ้น COM7 ซื้อขายกันที่ P/E ระดับ 24.65 เท่า เทียบกับ P/E ตลาดโดยรวมที่ระดับ 18.21 เท่า ถือว่าราคาซื้อขายสูงกว่าตลาด แต่อย่างไรก็ตามถ้าดู P/BV ที่ระดับ 11.56 เท่า ก็อาจสูงกว่าค่าเฉลี่ยที่ส่วนใหญ่ P/BV จะอยู่ที่ระดับ 1-2 เท่า โดยมีราคาเป้าหมายเฉลี่ยที่ 45.16 บาท จากราคาต่ำสุด 40.50 บาท และราคาสูงสุด 52.00 บาท
…
รายชื่อผู้ถือหุ้นใหญ่
รายชื่อกรรมการ